《军号一百二十字》
明代·陈邦彦

明昭维熙朝，奕叶垂德润。天心兆云雷，神皇留圣胤。

我后睿且仁，中兴方应运。龙飞自端城，丰芑荫炎郡。

翠华临桂管，楚粤声灵振。何斯溟海滨，群戎稽即讯。

主恩深未酬，丹诚衷所韫。眷言熊罴士，桓赳气俱奋。

投鞭压众川，挥戈平万仞。风霆助行列，筹画伸威信。

载驱启南甸，包举兼齐晋。旂常勒鸿勋，千秋扬淑问。

作者简介：陈邦彦（1603年～1647年），字令斌，号岩野，广东顺德龙山人。南明抗清民族英雄，岭南三忠之首，陈恭尹之父。早年设馆讲学，为当时南粤硕儒名师。明亡，年屈四十的陈邦彦疾书《中兴政要策论》万言书，并参加南明广东乡试，中举人，擢升兵部职方司主事，派往赣州参与军事。1647年（永历元年）与陈子壮密约，起兵攻广州，兵败入清远，城破被捕，惨遭磔刑。陈邦彦深具民族气节外，诗文也饮誉当时，与黎遂球、邝露并称“岭南前三家”。